Gandia aprova 150 noves ajudes del pla Resistir
24 febrer 2021

## Gandia aprova 150 noves ajudes del pla Resistir24 febrer 2021Última actualització: 14 juliol 2025

![](../gestion/img/8cf8acbfdb53a44e21a57e7eb30f29f49782fcdf22eeb3464b9a21047edfa624.jpeg)  
  

Tal com es va informar dilluns passat, l'executiu municipal ha celebrat aquest matí una Junta de Govern extraordinària amb un únic punt en l'ordre del dia: l'aprovació de noves peticions realitzades per autònoms i microempreses afectats per la pandèmia, dins del Pla resistir de la Generalitat Valenciana.  
  
D'aquesta manera s'ha aprovat la concessió de 150 noves ajudes que se sumen a les 104 ja aprovades el passat dilluns i a les 30 aprovades durant la passada setmana. En total, són ja 284 ajudes d'aquest tipus les aprovades en Junta de Govern i que estan destinades a cobrir part de la despesa corrent: 2.000 € per empresa o autònom i 200 € per treballador/a a càrrec seu, fins a un màxim de 10.  
  
Aquesta línia d'ajudes suposa la mobilització d'un total de 2,7 milions d'euros que han estat aportats en un 62,5% per la Generalitat Valenciana, un 22,5% per la Diputació de València i un 15% per l'Ajuntament de Gandia. L'Ajuntament de Gandia ha fet una aportació de 400.000 euros.  
Aquesta nova línia d'ajuts preveu que els beneficiaris puguen rebre una ajuda directa de fins a 4.000 euros.  
  
Les persones o microempreses interessades a sol·licitar aquestes ajudes, poden consultar les bases i realitzar la tramitació en gandia.sedelectronica.es o fer les seues consultes telefonant al 96 295 95 59 o enviant un correu electrònic a plaresistir@gandia.org. El termini de sol·licitud finalitza el pròxim 12 de març.

[Twittear](https://twitter.com/share)